# Memòria Digital de Catalunya

La Memòria Digital de Catalunya (MDC) és un repositori cooperatiu, en accés obert, de col·leccions digitalitzades relacionades amb Catalunya i el seu patrimoni. Les dades provenen d'institucions científiques, culturals o erudites catalanes. Va ser creat per deu universitats i la Biblioteca de Catalunya el 2006. Hi col·laboren una quarantena d'institucions que tenen un patrimoni bibliogràfic: universitats, la Filmoteca, biblioteques, arxius, el Parlament, museus i molts altres. Conté entre d'altres l'Arxiu de revistes catalanes antigues (ARCA), fotografies, mapes, cartells, manuscrits, incunables.
Aquest repositori dona un accés fàcil en línia a documents gràfics que són difícils de consultar en format material, perquè són rars, dispersos o fràgils. S'hi incorporen sobretot documents singulars i excepcionals. Això n'ha de facilitar la conservació i la consultació.
El Consorci de Serveis Universitaris de Catalunya (CSUC) es carrega de la coordinació tècnica.

## Funcionament

Com en qualsevol motor de cerca, l'usuari hi pot fer una cerca senzilla o una cerca avançada.
Les institucions que conserven els documents, en fan la digitalització i els cataloguen segons «Estàndards de digitalització: requeriments mínims» del Consorci de Biblioteques Universitàries de Catalunya. Abans de publicar-les-hi alliberar-les a l'accés obert, se'n verifiquen el drets de propietat intel·lectual. Es fa servir el programa CONTENTdm de l'Online Computer Library Center (OCLC) que permet descriure les imatges amb estàndards internacionals (Dublin Core, ESE, METS, PREMIS) i que en garanteix l'interoperabilitat amb altres repositoris internacionals, com per exemple Europeana, fent servir l'Open Archives Initiative Protocol for Metadata Harvesting (OAI-PMH).

## Unes col·leccions destacades

* Arxiu de Revistes Catalanes Antigues (ARCA).
* Les primeres imatges del goril·la albí, Floquet de neu quan juga al seu espai natural al Centre Ikunde (Guinea Equatorial).
* El món agrari a les terres de parla catalana, un banc de quatre mil imatges de 180 fons.
* El Diari Català.
* La Revista de Catalunya.
* La revista manuscrita Il Tiberio.
* El Calaix de sastre: 69 nou volums manuscrits sobre el dia a dia a Barcelona per Rafel Amat i de Cortada.
* El fons fotogràfic del Centre Excursionista de Catalunya amb prop de 350.000 imatges des de l'últim terç del segle xix fins a l'actualitat.
* El fons personal d'Àngel Guimerà i Jorge.

## Referències

* ↑ «Memòria digital de Catalunya». Generalitat de Catalunya. [Consulta: setembre 2024].
* ↑ Alberch, Ramon. Digitalización del patrimonio: archivos, bibliotecas y museos en la red (en castellà). Barcelona: Editorial UOC, 2009-07, p. 83. ISBN 978-84-9788-833-2.
* ↑ «Memòria Digital de Catalunya». CSUC, 2024. [Consulta: 4 setembre 2024].
* ↑ «Digital memory of Catalonia - Memòria Digital de Catalunya». Europeana. [Consulta: 4 setembre 2024].
* ↑ Estàndards de digitalització: requeriments mínims (format PDF). Barcelona :: Biblioteca de Catalunya : Consorci de Biblioteques Universitàries de Catalunya (CBUC) : Col·legi Oficial de Bibliotecaris-Documentalistes de Catalunya, 2013, p. 10.
* ↑ Reoyo i Tudó, Sandra «Memòria Digital de Catalunya (MDC)». II Reunión de usuarios de CONTENTdm en España, 27-05-2009, pàg. 18 [Consulta: 15 juny 2016].
* ↑ Roset, Rafael; Reoyo Tudó, Sandra; Torre-Marín, Robert «Gestión de objetos digitales con ContentDm: estudio de caso en el Consorci de Biblioteques Universitàries de Catalunya y el Institut Cartogràfic de Catalunya». El Profesional de la Información, vol 21, núm. 1, 2012.
* ↑ «CONTENTdm».
* ↑ «Europeana». L'Haia: Europeana Foundation.
* ↑ Santesmases i Ollé, Josep «El món agrari». Avui, 04-05-2011. «Aquest important fons d'imatges ha servit per nodrir l'exposició itinerant»
* ↑ «La Biblioteca de Catalunya digitalitza el 'Calaix de sastre', el dietari del baró de Maldà». Generalitat de Catalunya, 01-07-2024. [Consulta: 4 setembre 2024].
* ↑ Aragay, Ignasi «Un segle d'imatges entraran a la xarxa». Avui, 10-11-2009.
* ↑ «Fons personal d'Àngel Guimerà. Nova col·lecció a la Memòria Digital de Catalunya». Biblioteca Nacional de Catalunya, 16-04-2015.

## Enllaços externs

* Per la llista dels institucions i de les col·leccions, vegeu: «Institucions participants a l'MDC». MDC. [Consulta: 4 setembre 2024].